google/wiki40b huggingface dataset:
Beloslav Riečan

Životopis

V roku 1942-1946 navštevoval Cvičnú školu pri Učiteľskej akadémii v Banskej Bystrici, 1946-1953 študoval na gymnáziu a na strednej chlapčenskej škole v Banskej Bystrici, 1953-1958 absolvoval štúdium na Prírodovedeckej fakulte UK v Bratislave, 1965 CSc., 1967 doc., a RNDr., 1979 DrSc., 1981 prof. Pôsobil na Stavebnej fakulte SVŠT v Bratislave ako asistent, odborný asistent a docent (1958-1971), ako docent na Prírodovedeckej fakulte Univerzity Komenského v Bratislave (1972-1979), ako docent a profesor na Matematicko-fyzikálnej fakulte Univerzity Komenského v Bratislave (1980- 1985, dekan 1990-1991), na Vysokej vojenskej technickej škole v Liptovskom Mikuláši ako profesor (1985-1989) a na Matematickom ústave SAV v Bratislave ako vedúci vedecký pracovník a riaditeľ (1992-1998). Od roku 1998 pôsobil na Fakulte prírodných vied UMB v Banskej Bystrici ako profesor, od 2001 ako vedúci Katedry matematiky. 
V roku 1971 bol spoluzakladateľom časopisu Matematické obzory (výkonný redaktor 1972-1989), od 1995 bol vedeckým redaktorom časopisu Obzory matematiky, fyziky a informatiky, bol členom viacerých profesijných spoločností a organizácií, od 1965 bol členom a od 1996 predsedom Jednoty matematikov a  fyzikov, od 1993 bol členom a neskôr predsedom Slovenskej asociácie Rímskeho klubu a členom českej asociácie Rímskeho klubu. 
Profesor Riečan bol aktívnym členom spoločenstva Evanjelickej cirkvi a.v. Venoval sa aj hre na organ, bol organistom v evanjelickom kostole v Banskej Bystrici. V roku 1984 viedol semináre Matematika a hudba. 
Bol autorom viacerých monografií, vysokoškolských učebníc a vysokoškolských skrípt, stredoškolských učebníc a učebných pomôcok, popularizačných kníh a televíznych scenárov. Publikoval vedecké štúdie, odborné články, publicistické príspevky. Bol držiteľom mnohých medailí univerzít, akadémií a rôznych ďalších organizácií.

Ocenenia

V roku 2002 mu prezident Rudolf Schuster prepožičal štátne vyznamenanie Rad Ľudovíta Štúra I. triedy.
ISO 3166-2:NL

Kódy ISO 3166-2 pre Holandsko identifikujú 12 provincii. Prvá časť (NL) je medzinárodný kód pre Holandsko, druhá časť pozostáva z dvoch písmen identifikujúcich provinciu.
2z

Linka 2z bola električkovu linkou, ktorá premávala v Bratislave. Zrušená bola 1. mája 1947, kedy bola nahradená predĺženou linkou 2.
Rumont (Meuse)

Poloha

Obec má rozlohu 6,31 km². Najvyšší bod je položený 366 m n. m. a najnižší bod 294 m n. m.

Obyvateľstvo

Počet obyvateľov obce je 98 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Haruki Murakami

Životopis

Murakami študoval od roku 1968 na univerzite Waseda dejiny divadla. Od roku 1974 do roku 1981 mal Murakami v Tokiu jazzový bar Peter Cat, v osemdesiatych rokoch 20. storočia začal písať, cestoval do Európy, do Talianska a Grécka. V roku 1991 sa stal na Princetonskej univerzite v New Jersey hosťovským docentom, neskôr profesorom. V júli 1993 ho volajú do William Howard Taft University (Santa Ana/CA), od roku 2001 žije zasa v japonskom Oiso.

Spisovateľ

Určujúcou témou jeho románov je stále strata milovaného človeka a jeho márne hľadanie. Často prekračuje hranice medzi science fiction a realitou. Cítiť v ňom japonské korene, je však veľmi ovplyvnený západným svetom. Na Západe je veľmi obľúbený a priznáva sa k tradíciam Kafku a Dostojevského. Prekladal napríklad takých spisovateľov ako F. Scott Fitzgerald, John Irving, Paul Theroux a Raymond Carver.
Epikondylus

Epikondylus (gr.) je nadhlavica, výčnelok ,kostený výstupok na kondyle kosti ramennej (humeru) a stehnovej (femuru). Na každom kondyle su dva epikondyly: jeden vnutorný (mediálny) a druhý vonkajší (laterálny). Na epikondyly sa upínajú šľachy svalov, ich preťažovanie môže viesť k zápalu epikondylu - epikondylitíde.
Vukovarsko-sriemska župa

Charakter župy

Župa hraničí zo Srbskom na východe, s entitou Republika srbská v Bosne a Hercegovine, a v Chorvátsku s Osijecko-Baranjskou župou a s Brodsko-posávska župa. Jej územie patrí k tým stredne veľkým, je celé nížinaté a tak vhodné pre poľnohospodárstvo. Jej južné a východné hranice sú prirodzené; tvoria ich rieky Dunaj a Sáva, západná hranica je umelá. Hlavný význam pre Chorvátsko má táto oblasť hlavne v tom, že tadiaľ vedú dôležité cestné aj železničné spoje s Belehradom. Do roku 1998 bolo územie župy pod správou jednotiek OSN, ktoré tu mali dodržiavať mier medzi Srbmi a Chorvátmi. Dnes všetky obce a mestá sú ale stále ešte poškodené z čias vojny.
Tusson

Poloha

Obec má rozlohu 13,97 km². Najvyšší bod je položený 148 m n. m. a najnižší bod 72 m n. m.

Obyvateľstvo

Počet obyvateľov obce je 274 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Halloy (Oise)

Poloha

Obec má rozlohu 3,84 km². Najvyšší bod je položený 204 m n. m. a najnižší bod 187 m n. m.

Obyvateľstvo

Počet obyvateľov obce je 460 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Električková doprava v Tvere

Električková doprava v ruskom meste Tver funguje od roku 1901. Spolu 5 liniek jazdí na sieti dlhej 45 km s rozchodom 1 524 mm.
Aigremont (Gard)

Poloha

Obec má rozlohu 12,55 km². Najvyšší bod je položený 160 m n. m. a najnižší bod 78 m n. m.

Obyvateľstvo

Počet obyvateľov obce je 670 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gratibus

Poloha

Obec má rozlohu 5,33 km². Najvyšší bod je položený 111 m n. m. a najnižší bod 46 m n. m.

Obyvateľstvo

Počet obyvateľov obce je 169 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Audi RS4

Audi RS4 je najvýkonnejšia verzia A4 automobilky Audi.

Prvá generácia 2000 – 2002 (B5)

V roku 2000 predstavila firma Audi v spolupráci s automobilkou Porsche nástupcu svojho modelu RS2, výkonný rodinný kombík Audi RS4. Na rozdiel od svojho predchodu bol model RS4 100% produktom sesterskej spoločnosti Quattro GmbH, ktorá je od 90. rokov zodpovedná za vývoj športových modelov automobilky Audi. RS4 B5 bola, tak ako aj jej predchodca, predávaná výhradne vo verzii Avant a konštrukčne vychádzala z modelu A4 B5.
Pre verziu RS4 B5 bol použitý koncernový motor 2.7 V6 Biturbo 195 kW/265PS a 400 Nm pri 1 850 ot/min. používaný pre model S4 B5, modifikovaný firmou Cosworth, vtedajším členom VW-Group. 
Pre zvýšenie výkonu motora boli do tohoto motora montované väčšie turbodúchadlá a medzichladiče, prepracované hlavy valcov, nové výfukové potrubie a vylepšená elektronika motora. Na základe týchto zmien stúpol výkon motora na 280 kW/380PS a krútiaci moment na 440 Nm pri 2 500 ot/min.
Prenos výkonu, ako aj pri predchádzajúcej verzii, zabezpečovala výhradne 6 st. manuálna prevodovka a stály pohon všetkých kolies Quattro. 
Aj napriek svojej nemalej váhe 1 620 kg, poskytoval motor autu dynamiku, ktorá v praxi znamenala zýchlenie z 0 – 100 km/h za 4,9 s. 
Výroba verzie RS4 B5 bola ukončená v roku 2001, s počtom 6 030 vyrobených vozidiel. Posledné vyrábane autá boli registrované s rokom výroby 2002.
Hive

Pokladanie kameňov

Pri pokladaní nového kameňa, musí byť tento položený tak, aby sa dotýkal iného vlastného kameňa, pričom sa nesmie dotýkať žiadneho súperovho kameňa. Výnimkou je položenie prvého kameňa, pretože prvý položený kameň nie je možné pripojiť k inému. Hráč, ktorý je na ťahu druhý, musí svoj prvý položený kameň pripojiť k jedinému súperovmu kameňu. Po umiestnení svojej kráľovnej, môže hráč ktorý je na ťahu namiesto položenia nového kameňa, presunúť niektorý zo svojich kameňov na hracej ploche. Kráľovná musí byť na plochu umiestnená v jednom z prvých štyroch ťahov. Kamene na ploche tvoria úľ (hive).

Cieľ hry

Cieľom hry je zajať súperovu kráľovnú a vyhnúť sa zajatiu vlastnej kráľovnej. Kráľovnú je možné zajať umiestnením kameňov na všetkých šesť susedných polí kráľovnej. Kamene obklopujúce kráľovnú môžu patriť obom hráčom. V prípade že v jednom ťahu dôjde k zajatiu oboch kráľovien, hra končí remízou.

Hive – The Mosquito

V roku 2007 vyšlo rozšírenie hry pod názvom Hive – The Mosquito, ktoré obsahuje novú figúrku – komár. Komár preberá vlastnosti ľubovolného iného kameňa, ktorého sa dotýka. Počas hry sa teda môže pohybovať rôznymi spôsobmi. Výnimkou je umiestnenie komára na inom kameni, ktorý komár prekrýva. V takomto prípade sa komár chová ako chrobák až do vtedy, kým sa nedostane na voľné miesto na ploche.

Hive – The Ladybug

V roku 2010 vyšlo ďalšie rozšírenie hry pod názvom Hive – The Ladybug, ktoré obsahuje novú figúrku = lienka.
Grez-Doiceau

Obyvateľstvo

Grez-Doiceau má približne 12 683 obyvateľov (2010).
Oľga Kralovičová

Oľga Kralovičová (* 1961), za slobodna Rovenská, je slovenská prekladateľka, ktorá prekladá už vyše 25 rokov. Začala prekladať z ruského jazyka, skúsila arménčinu a momentálne sa venuje iba angličtine. Preložila už vyše 80 kníh. Obľúbená kniha, ktorú prekladala je od Matthew Skeltona Endymion Spring - "je to autorova prvotina, ale veľmi dobrá." Najťažšie sa jej prekladala Mandolína kapitána Corelliho. Z filmov má rada dobré komédie, rozprávky a kvalitné európske filmy a neznáša americké „strieľačky“ a horory. Rada počúva Queen.
Jozef Potáč

Klubový hokej

Jozef Potáč začínal s hokejom v Púchove. Za miestnych mužov si prvýkrát zahral v sezóne 1995/96 ako 17 ročný, keď odohral za ŠK Matador Púchov v 1. hokejovej lige SR všetkých 44 kôl. V tejto sezóne obliekol aj reprezentačný dres Slovenska do 18 rokov. Od nasledujúcej sezóny sa stal hráčom HK Spartak Dubnica nad Váhom. Vo svojej prvej sezóne v klube HK Spartak Dubnica nad Váhom nastúpil v extralige na 15 stretnutí. Okrem mužov Dubnice nad Váhom hrával aj za juniorský tím z tohto klubu. Aj v tejto sezóne si vybojoval reprezentačný dres Slovenska. Zahral si na Majstrovstvách sveta do 20 rokov. V tejto sezóne klub z Dubnice nad Váhom zostúpil z extraligy. Jozef Potáč hral za Dubnicu aj ďalšie tri sezóny v 1. hokejovej lige. Tú tretiu, ale dokončil v Banskej Bystrici. Pred novým ročníkom sa opäť vrátil do Dubnice, kde hral za miestny klub okrem 1. hokejovej ligy SR aj medzinárodnú Interligu v ktorej v tej sezóne Dubnica nad Váhom hrávala. Za Dubnicu odohral v 1. hokejovej lige ďalšie dve sezóny. V tej druhej, ktorou bola sezóna 2003/04 sa stala Dubnica nad Váhom víťazom 1. hokejovej ligy a Jozef Potáč sa mohol so spoluhráčmi tešiť s prvoligových zlatých medailí a z postupu do extraligy. Novú sezónu odohral za Dubnicu v extralige. V barážovej sérii sa klub HK Dubnica nad Váhom síce zachránil, keď vyhral nad klubom HC Topoľčany 4:2 na zápasy, ale počas letnej prestávky vtedajší prezident HK Spartak Dubnica nad Váhom Ladislav Janeček predal extraligovú licenciu klubu MHC Martin. Dubnici, tak ostala licencia len na 1. hokejovú ligu ktorú, ale predala klubu z Humenného. V Dubnici nad Váhom sa tak zrušil seniorský hokej a hráči extraligového kádra Dubnice nad Váhom si tak museli hľadať nové kluby. Jozef Potáč sa vybral smer Nemecko, keď podpísal zmluvu s klubom ESC Harzer Wölfe Braunlage, ktorý pôsobí v 4. nemeckej lige, ktorou je regionálna liga. Konkrétne v severovýchodnej skupine. Po dvoch sezónach v tomto klube podpísal zmluvu s klubom Blue Lions Leipzig, ktorý hráva v Oberlige čo je 3. nemecká liga. Za Leipzig odohral tri sezóny. Dve v Oberlige a jednu v Regionálnej lige v skupine východ, kde tím zostúpil. V sezóne 2010/11 podpísal zmluvu s klubom EHC Bayreuth Tigers pôsobiaci v Bayernlige. Pred sezónou 2013/14 klub postúpil do Oberligy skupiny juh. Hráčom EHC Bayreuth Tigers je aj v súčasnosti. Sezóna 2016/17 je jeho siedmou v tomto klube.
Jonas Quinn

Jonas Quinn je jedna z hlavných postáv v seriáli Stargate SG-1. Postavu vytvorili Brad Wright a Robert C. Cooper.

Piata séria

Jonas Quinn, ktorého postavu stvárnil Corin Nemec, sa objavil na konci 5. série Stargate SG-1. Geniálny vedec s veľkou schopnosťou učiť sa sa spolupodielal na vytvorení bomby zo vzácnej a jedinečnej suroviny – naquadrie. Nepovažoval za správne vytváranie bomby, no veril, že nie je iná možnosť, ako docieliť mier. Plukovník Jack O’Neill mu však ponúkol novú možnosť, využiť naquardiu na iné účely, napríklad na vytvorenie obranných štítov. Po tom, čo Jonas priniesol vzorku tejto suroviny do veliteľstva hviezdnej brány, sa stal na svojej planéte zradcom.
Pri testovaní účinkov naquadrie došlo k nešťastiu, ktoré spôsobilo masívny únik radiácie z laboratória. Jonas neurobil nič, len žasol nad odvahou Daniela Jacksona, ktorý zariadenie emitujúce radiáciu vypol, no sám dostal smrteľnú dávku radiácie. Jonas Quinn nadviazal na prácu a výskum Daniela Jacksona, ktorý zomiera v rovnakej epizóde (Meridian), v ktorej sa Jonas prvýkrát predstavuje. Snaží sa plnohodnotne Daniela nahradiť, a to z veľkej časti aj preto, že Dr. Jackson zachránil jeho planétu pred katastrofou. Opakovane tvrdil, že mal konať on, a smrteľná dávka rádioaktivity mala radšej zabiť jeho.

Šiesta séria

Počas šiestej série sa stal riadnym členom elitného tímu SG-1, a to napriek tomu, že nepochádzal zo Zeme. Jeho spojitosť s Teal’com, ďalšej postavy pôvodne z inej planéty, je rozoberaná počas celej série. Jonas sa stal obeťou pokusov Goa’ulda Nirrti, ktoré spôsobili vízie predpovedajúce budúcnosť na konci šiestej série. Jeho schopnosť učiť sa a komunikovať bola ukázaná v epizóde Frozen, kde dokázal komunikovať so ženou z roku Antikov. Pri predstavovaní tejto postavy sa taktiež ukazuje potreba byť dôležitý, niečim iným ako len hlavou. Aj keď sa fyzickou zručnosťou nemohol porovnávať s ostatnými členmi tímu, niekoľkokrát tým aj celú planétu zachránil.
Sebastián Pauschner

Sebastián Pauschner (* ???, Levoča – † pred rokom 1554, ???) bol obchodník (?).
Bol autorom knižočky Linealis calculatio… (Počítanie na linajkách…) vydanej roku 1513 v Krakove v tlačiarni Floriána Unglera. Toto dielo bolo (podľa doterajších výskumov) prvou tlačou vydanou čisto matematickou prácou od autora pôvodom zo Slovenska. Obsahuje najmä popis v danej dobe všeobecne rozšírenej metódy numerického počítania na linajkách (algoritmus linealis), oboznamuje so základnými aritmetickými operáciami a niekoľkými poučkami obchodníckej aritmetiky. Autorov životopis je málo známy, pravdepodobne študoval na krakovskej univerzite a keďže bol členom tzv. Jeruzalémskej burzy v Krakove, môžeme predpokladať, že bol obchodníkom.
Cessna 152

Prehľad vývoja

Prvé dodané lietadla tohto typu boli v roku 1977 s označením modelového roku 1978, ktoré predstavovali modernizáciu osvedčeného návrhu letúnu Cessna 150. Tento typ bol určený ako konkurencia k novému lietadle Beechcraft Skipper a Piper Tomahawk, ktoré boli obe predstavené v rovnakom roku. Ďalšími cieľmi návrhu bolo zvýšenie užitočného zaťaženia prostredníctvom zvýšenia celkovej hmotnosti na 757 kg (1 670 lbs), zníženie vnútornej a vonkajšej úrovne hluku a motor poháňaný novo predstaveným palivom 100LL.
Rovnako ako pri type Cessna 150, väčšina 152 bola postavená v závode Cessna vo Wichite, štát Kansas. Určitý počet lietadiel bol tiež vyrobený v závode Reims Aviation vo Francúzsku a boli označované ako F152/FA152.
Výroba Cessny 152 bola ukončená v roku 1985, kedy Cessna ukončila výrobu všetkých ľahkých lietadiel. Do tejto doby bolo vyrobených celkovo 7 584 letúnov tohto typu, zahrňujúce akrobatické verzie A152 a FA152 Aerobat, ktoré boli vyrábané po celom svete.
V roku 2007, Cessna ohlásila predstavenie ľahkého športového lietadla ako nástupcu pre Cessnu 152 označenú ako model 162 Skycatcher.
Saint-Loup-en-Comminges

Poloha

Obec má rozlohu 4,73 km². Najvyšší bod je položený 466 m n. m. a najnižší bod 325 m n. m.

Obyvateľstvo

Počet obyvateľov obce je 40 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bram Stoker

Životopis

Bram Stoker sa narodil v dublinskom Clontarfe ako tretí zo siedmich detí Charlotty a Abrahama Stokerovcov. Takmer do jeho ôsmich rokov ho neidentifikovaná choroba držala na posteli a bránila mu nielen chodiť, ale aj dlhšie stáť. Údajne mu matka v tejto dobe rozprávala ľudové príbehy a keltské mýty. Táto choroba a bezmocnosť boli traumatizujúcou skúsenosťou poznateľnou v jeho dielach – napríklad ako dlhotrvajúci spánok a vzkriesenie z mŕtvych v Draculovi. Lekári nepovažovali za zázrak len jeho chorobu, ale tiež jeho uzdravenie. Po ňom začal žiť normálnym životom a dokonca sa stal atlétom a futbalovou hviezdou na miestnej Dublinskej univerzite, kde študoval históriu, literatúru a fyziku na Trinity College. Bol prezidentom tunajšej filozofickej spoločnosti a auditorom spoločnosti historickej.
Napriek tomu sa už od mladosti chcel stať spisovateľom, nakoniec nastúpil na úradnícke miesto na Dublinskom hrade. Táto kariéra ho však nijako neuspokojovala, a tak začal pracovať aj ako novinár a divadelný kritik. Jeho záujem o divadlo viedol k dlhoročnému priateľstvu s hercom Henrym Irvingom. V tomto čase napísal aj svoje prvé dielo: Duties of Clerks of Petty Sessions in Ireland: Collected Works of Bram Stoker vydané však až v roku 1879. Publikoval svoje prvé poviedky The Crystal Cup (1872), The Chain of Destiny (1875) a The Spectre of Doom (1880).
Stoker sa roku 1878 oženil s Florence Balcombeovou, vtedajšou priateľkou Oscara Wilda. Verí sa, že práve pre tento sobáš Wilde opustil Írsko. Bram so svojou ženou sa potom presťahovali do Londýna, kde v roku 1878 odporučil Henry Irving Bramovi prácu hereckého manažéra v London's Lyceum Theatre. Tam zostal 27 rokov. Rok po presťahovaní sa Stokerovcom narodil syn Noel. Vďaka svojmu priateľstvu s Irvingom sa Stoker dostal do londýnskej vyššej spoločnosti, kde sa stretol s maliarom Jamesom McNeilom Whistlerom a s Arthurom Conanom Doylom.
Roku 1882 vydal Stoker svoju prvú knihu Under the Sunset a román The Snake's Pass v roku 1890. Zároveň sa začal pripravovať na svoj ďalší román, ktorým bol Dracula vydaný roku 1897. Po Irvingovej smrti roku 1905 pokračoval Stoker v písaní a okrem iného vydal The Jewel of Seven Stars (1903), Personal Reminiscences of Henry Irving (1906), a The Lair of the White Worm (1911). Stoker zomrel v roku 1912.
Alojz Bogyó

Život

Ako syrota sa prihlásil do armády revolúcie a stal sa prieskumníkom pri Komárne pod velením Györgya Klapku. Neskôr sa stal učiteľom v Dunajskej Strede. V roku 1861 sa stal notárom v Bratislave a účinkoval aj v miestnom spevokole. V roku 1866 hosťoval v mužskej role Csikós v Národnom divadle. Medzi tým hral v hudobným hrách v Bude a v Debrecene a učil sa spievať vo Viedni. V roku 1871 aj 1876 znova hral hosťovské role v Národnom divadle. Spieval Lionela v opere Marta od Friedricha von Flotow.
Istý čas bol aj riaditeľom vidieckeho divadla. V roku 1880 a 1881 vystupovali v Békéscsabe, v roku 1881 v Mohácsi, v roku 1882 v Bude. V roku 1885 uchádzal sa o post riaditeľa divadelnej spoločnosti v Debrecene. V decembri 1885 ho odvolali z vedenia győrskeho divadla. V roku 1886 hral v Ostrihome. V roku 1888 ešte stále prevádzkoval svoju spoločnosť. V roku 1904 odišiel do dôchodku. Usadil sa v Pécsi a stal sa odpisovačom kráľovskej tabuli.
Hral tenorové role ako bán Bánk, Ladislav Hunyadi (Erkel), Faust (Gounod), Trubadur (Verdi), Zampa (Hérold). Napísal aj operetu Leánykérők.
Hyet

Poloha

Obec má rozlohu 6,47 km². Najvyšší bod je položený 417 m n. m. a najnižší bod 267 m n. m.

Obyvateľstvo

Počet obyvateľov obce je 100 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Verner von Heidenstam

Životopis

Narodil sa ako potomok starej šľachtickej rodiny v Olshammare (Örebro). Študoval maliarstvo v Paríži a Ríme. Po ukončení štúdií absolvoval dlhšiu poznávaciu cestu po rôznych krajinách. Navštívil okrem Francúzska, Talianska a Švajčiarska aj krajiny východu.
V roku 1912 bol vybraný za člena Švédskej akadémie. Bol tiež jedným zo zakladateľov švédskeho denníka Svenska Dagbladed.
V roku 1916 Heidenstam dostal Nobelovu cenu za literatúru „ocenením jeho významu ako vedúceho reprezentanta novej éry v literatúre“. Toto uznanie si zaslúžil predovšetkým svojim epickým cyklom Karolinema z rokov 1897-98. Tento cyklus je ešte aj dnes jeho najznámejším dielom. 
Svojimi literárnymi dielami vplýval na rozvoj švédskeho neoromantizmu. Neskôr sa však vrátil k historickým témam. 
V roku 1938 sa stal laureátom ešte jednej ceny, ceny Henrika Steffensa. 
Verner von Heidenstam zomrel v roku 1940 v Övralid. Dodnes je vo Švédsku 6. júl pamätný deň, ako deň jeho narodenín, ktorý je nazývaný dňom Övralid. V ten deň sú udeľované ceny spisovateľom a rôznym osobnostiam sveta kultúry. 
23. júla 2002 bola objavená dosiaľ neznáma korešpondencia medzi Heidenstamom a Oskarom Levertinom.
Jerofej Pavlovič

Jerofej Pavlovič je osada v Amurskej oblasti na Transsibírskej magistrále s počtom obyvateľov asi 5 500 (2005). Bola založená v roku 1934 a pomenovaná na počesť Jerofeja Pavloviča Chabarova.
Libor Kovařík

Kariéra

Počas svojho pôsobenia vo funkcii rozhodcu odviedol 197 zápasov v českej najvyššej súťaži, v ktorých udelil celkovo 50 červených a 873 žltých kariet, čo ho radí na prvé miesto českých rozhodcov v tejto štatistike.
V 54 medzinárodných stretnutiach rozhodol o ôsmich pokutových kopoch, šiestich červených kartách a 214 žltých kartách. Okrem kvalifikácii európskych futbalových súťaží a priateľských stretnutí národných tímov rozhodoval aj zápasy v skupinách Európskej ligy.

Koniec kariéry

Svoju kariéru ukončil na vlastnú žiadosť na začiatku ligového ročníka 2015/16, podľa špekulácií médií ako reakciu na neprimeraný trest za chybu, ktorej sa dopustil v druhom kole Synotligy na začiatku stretnutia medzi AC Sparta Praha a Baníkom Ostrava, kedy prvých 5 minút neboli v rohoch ihriska umiestnené rohové zástavky. Po svojom konci sa vyjadril negatívne na adresu vedenia FAČR, predovšetkým podpredsedu Romana Berbra. Ten vraj nepriamo ovplyvňuje správanie rozhodcov permanentným šikanovaním a riadi ich namiesto jeho manželky, predsedníčky komisie rozhodcov Dagmar Damkovej. Potvrdil tak špekulácie šíriace sa dlho v českom futbalovom svete. Vedenie asociácie sa však voči jeho výrokom ohradilo a reagovalo zvolaním mimoriadneho zasadnutia výkonného výboru.

Súkromný život

Kovařík vyštudoval VŠE v Prahe a živí sa ako bankový úradník. S manželkou Klárou vychovávajú dve deti. Ovláda angličtinu a nemčinu.
Espelette (obec)

Poloha

Obec má rozlohu 26,85 km². Najvyšší bod je položený 749 m n. m. a najnižší bod 33 m n. m.

Obyvateľstvo

Počet obyvateľov obce je 2 006 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pechbonnieu

Poloha

Obec má rozlohu 7,52 km². Najvyšší bod je položený 208 m n. m. a najnižší bod 140 m n. m.

Obyvateľstvo

Počet obyvateľov obce je 4 044 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sada (Mayotte)

Polohopis

Sada má rozlohu 10,26 km².

Obyvateľstvo

Sada má 8007 obyvateľov (2009).
Anton Samuel Zorkóci

Životopis

Pochádzal zo zemianskej rodiny Jána Zorkóci a jeho manželky Alžbety rodenej Plevzákovej. Študoval na gymnáziu v Banskej Bystrici a v Banskej Štiavnici, evanjelickú teológiu v Bratislave, 1871-1873 filozofiu, matematiku a fyziku na univerzite vo Viedni, v Bazileji, v Lausanne, 1873-1874 v Budapešti. Od 1874 profesor prírodopisu a matematiky na evanjelickom lýceu v Bratislave, od 1894 jeho riaditeľ. Roku 1893-1895 redigoval spravodaj bratislavského evanjelického lýcea. Roku 1896 člen správy mesta Bratislavy.
Le Buret

Poloha

Obec má rozlohu 12,92 km². Najvyšší bod je položený 112 m n. m. a najnižší bod 48 m n. m.

Obyvateľstvo

Počet obyvateľov obce je 314 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maudétour-en-Vexin

Poloha

Obec má rozlohu 6,55 km². Najvyšší bod je položený 206 m n. m. a najnižší bod 109 m n. m.

Obyvateľstvo

Počet obyvateľov obce je 196 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mailleroncourt-Saint-Pancras

Poloha

Obec má rozlohu 14,9 km². Najvyšší bod je položený 331 m n. m. a najnižší bod 237 m n. m.

Obyvateľstvo

Počet obyvateľov obce je 210 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Univerzita Konštantína Filozofa v Nitre

Bývalé vedenie univerzity

Keďže podoba UKF a jej akademických predchodkýň sa menila, menili sa aj tituly vedúcich predstaviteľov školy.
Mórsky obvod

Mórsky obvod (maď. Móri kistérség) je bývalá administratívna jednotka v Maďarsku v Stoličnobelehradskej župe. Jeho sídlom bolo mesto Mór. Obvody boli zavedené v roku 1994 a zanikli v roku 2014, kedy ich nahradili okresy.